Antonio Vivaldi

**Antonio Lucio Vivaldi** (* 4. marec 1678, Benátky, Benátska republika – † 28. júl 1741, Viedeň, Habsburská monarchia) bol taliansky huslista, barokový skladateľ, pedagóg a kňaz. Bol nazývaný aj „Prete rosso“ (červený kňaz) vďaka farbe jeho vlasov a Benátčania ho poznali len pod týmto menom.

## Životopis
Bol prvorodený zo šiestich detí Giovanniho Battistu Vivaldiho (1655 – 1736), ktorý v Katedrále San Marco pôsobil od roku 1685 ako husľový virtuóz, a Camilly Calicchio, dcéry krajčíra. Od detstva mal Antonio Vivaldi zdravotné problémy. Pravdepodobne trpel na anginu pectoris alebo na astmu. Jeho hudobný talent sa prejavil v ranom detstve. Už ako dieťa hrával v orchestri San Marco, kde príležitostne zastupoval svojho otca. 

### Štúdium teológie a pôsobenie
Štúdium teológie absolvoval na dvoch farnostiach neďaleko Benátok. Ako 25 ročný bol vysvätený za kňaza a dostal post kaplána v kostole Santa Maria della Pietà, kde pôsobil v tejto funkcii zo zdravotných dôvodov len jeden a pol roka. Z toho istého dôvodu vystúpil aj zo služieb katolíckej cirkvi, ale ostal mu rád kňaza.

V Benátkach založil v sirotinci dievčenský zbor, pre jeho vlasy bol prezývaný *Ryšavý Páter.*

### Ospedale della Pietà
Ospedale della Pietà v Benátkach bol domov pre osirotené dievčatá, nemanželské novorodeniatka a útulok pre slobodné ženy. Vivaldi tam pôsobil ako učiteľ hry na husle, na violončelo, violu d'Amore a viedol dievčenský orchester Ospedale della Pietà, ktorý sa stal počas jeho pôsobenia popredným talianskym hudobným telesom. Antonio Vivaldi pôsobil na Ospedale della Pietà od roku 1704 do roku 1716 (s krátkym prerušením od februára 1709 do septembra 1711). Toto obdobie patrí medzi najplodnejšie tvorivé obdobia Vivaldiho, v ktorom napísal svoju prvú operu *Ottone in villa* a skomponoval nespočetné diela pre rôzne inštrumentálne obsadenia, najmä však husľové sonáty a husľové koncerty. Z toho najmenej 30 husľových koncertov a dva koncerty pre viola d'Amore napísal pre svoju žiačku a neskôr svoju kolegyňu na Ospedale della Pietà, Anna da Violin. Popri funkcii *maestro di violino* na Ospedale della Pietà sa v roku 1716 stal aj *maestro de' concerti*. Popri týchto funkciách sa stal aj impresáriom v Theater San Angelo.

### Mantua a Rím
V roku  1718 dostal titul *maestro di Cappella*. V tom čase komponoval v službách princa Phillipa von Hesse-Darmstadt v meste Mantova, kde pôsobil tri roky hlavne ako operný skladateľ a intendant. V tejto perióde vznikli aj jeho štyri husľové koncerty, známe pod názvom Štyri ročné obdobia. V roku 1721 navštívil viackrát Rím, kde dostal objednávky na komponovanie opier a cirkevnej hudby.

### Anna Girò
V roku 1726 sa vrátil do Benátok kde pôsobil v Teatro Sant Angelo ako hudobný riaditeľ, kde bol oslavovaný ako skladateľ a huslista a stal sa za života legendou. V tomto čase chodili za ním hudobníci z celej Európy, medzi nimi aj 16 ročná speváčka francúzskeho pôvodu Anna Girò. Anna Girò bola špičková sopranistka, pre ktorú Vivaldi napísal mnoho hlavných postáv vo svojich operách. Okrem toho bola Vivaldiho obdivovateľka, opatrovníčka a so svojou sestrou ho sprevádzala na cestách, čo viedlo v spoločnosti k mnohým škandálom. O aký vzťah v skutočnosti išlo, nie je známe.

### Praha a Viedeň
V rokoch 1729 a 1733 podnikol  mnoho ciest po Európe a s veľkou pravdepodobnosťou bol aj v Prahe, kde uviedol svoje dve opery. V roku 1740 sa presťahoval do Viedne, kde zomrel 28. júla 1741 v chudobe a v zabudnutí. Príčinou smrti bola silná infekcia.

## Vivaldiho prínos
Vivaldi vyzdvihol sólový koncert na jednu z hlavných hudobných foriem.

## Tvorba
Vivaldi pracoval veľmi rýchlo (a kvalitne - jeho hudba bola v tej dobe veľmi populárna). Na skomponovanie jedného koncertu (Concerto) mu stačil len jeden deň a na napísanie jednej opery mu stačil len jeden týždeň. Za skomponovanie jedného koncertu si započítal honorár jednu guineu, čo v prepočte bolo okolo 209 eur. V tých časoch to bola obrovská suma. Vivaldiho tvorba inšpirovala aj Johanna Sebastiana Bacha, ktorý okrem iného transkriboval viaceré Vivaldiho koncerty pre organ a čembalo.

Vivaldi skomponoval 712 diel, v ktorých prevláda inštrumentácia, z toho okolo 500 koncertov:
* 241 husľových koncertov
* 39 koncertov pre fagot
* 6 koncertov pre flautu
* 70 koncertov pre rôzne netradičné inštrumentálne obsadenia
* sonáty pre jeden nástroj (napr. pre husle sólo alebo flautu) alebo pre dva nástroje (napr. pre dvoje huslí, husle so sprievodom iného nástroja)
* koncerty pre Violu d'amore
* koncerty pre rôzne drevené dychové nástroje
* pár koncertov pre violončelo
* 55 symfoonii ( koncert bez soolistu)
* 21 komorných koncertov pre sólistu bez orchestra
* 49 opier

## Publikované husľové diela zaradené podľa opusu
### Husľové sonáty op.1
* op. 1 č. 1 g-moll 	
* op. 1 č. 2 e-moll 	
* op. 1 č. 3 C-Dur 	
* op. 1 č. 4 E-Dur 	
* op. 1 č. 5  F-Dur 	
* op. 1 č. 6 D-Dur 	
* op. 1 č. 7 Es-Dur 	
* op. 1 č. 8 d-moll 	
* op. 1 č. 9 A-Dur 	
* op. 1 č. 10 B-Dur 	
* op. 1 č. 11 b-moll 	
* op. 1 č. 12 d-moll

### Husľové sonáty op.2
* op. 2 č. 1  g-moll 	
* op. 2 č. 2  A-Dur 	
* op. 2 č. 3  d-moll 	
* op. 2 č. 4  F-Dur 	
* op. 2 č. 5  h-moll 	
* op. 2 č. 6  C-Dur 	
* op. 2 č. 7  c-moll 	
* op. 2 č. 8  G-Dur 	
* op. 2 č. 9  e-moll 	
* op. 2 č. 10  f-moll 	
* op. 2 č. 11  D-Dur 	
* op. 2 č. 12  a-moll

### Koncerty husľové a koncerty pre dvoje a viac huslí op. 3
* op. 3 č. 1 	koncert D-Dur 	
* op. 3 č. 2 	koncert g-moll 	
* op. 3 č. 3 	husľový koncert G-Dur 	
* op. 3 č. 4 	husľový koncert e-moll 	
* op. 3 č. 5 	husľový koncert A-Dur 	
* op. 3 č. 6 	husľový koncert a-moll 	
* op. 3 č. 7 	koncert F-Dur 	
* op. 3 č. 8 	husľový koncert a-moll 	
* op. 3 č. 9 	husľový koncert D-Dur 	
* op. 3 č. 10 	koncert h-moll 	
* op. 3 č. 11 	koncert d-moll 	
* op. 3 č. 12 	husľový koncert E-Dur

### Husľové koncerty op.4 La stravaganza
* op. 4 č. 1  B-Dur
* op. 4 č. 2  e-moll
* op. 4 č. 3  G-Dur
* op. 4 č. 4  a-moll
* op. 4 č. 5  A-Dur
* op. 4 č. 6  g-moll
* op. 4 č. 7  C-Dur
* op. 4 č. 8  d-moll
* op. 4 č. 9  F-Dur
* op. 4 č. 10  c-moll
* op. 4 č. 11  D-Dur
* op. 4 č. 12  G-Dur

### Husľové sonáty op.5
* op. 5 č. 1  F-Dur 	
* op. 5 č. 2  A-Dur 	
* op. 5 č. 3  B-Dur 	
* op. 5 č. 4  h-moll 	
* op. 5 č. 5  B-Dur 	
* op. 5 č. 6  g-moll

### Husľové koncerty op.6
* op. 6 č. 1  g-moll 	
* op. 6 č. 2  Es-Dur 	
* op. 6 č. 3  g-moll 	
* op. 6 č. 4  D-Dur 	
* op. 6 č. 5  e-moll 	
* op. 6 č. 6  d-moll

### Husľové koncerty op.7
* op. 7 č. 2  C-Dur 	
* op. 7 č. 3  g-moll 	
* op. 7 č. 4  F-Dur 	
* op. 7 č. 5  a-moll 	
* op. 7 č. 6  B-Dur 	
* op. 7 č. 8  G-Dur 	
* op. 7 č. 9  B-Dur 	
* op. 7 č. 10  F-Dur 	
* op. 7 č. 11  D-Dur 	
* op. 7 č. 12  D-Dur

### Husľové koncerty op.8
*Štyri ročné obdobia*

- Jar

-Leto

-Jeseň

-Zima 
* op. 8 č. 1 E-Dur (La Primavera) 	
* op. 8 č. 2 g-moll (L'Estate)
* op. 8 č. 3 F-Dur (L'Autunno)
* op. 8 č. 4 f-moll (L'Inverno)
* op. 8 č. 5 Es-Dur (La Tempesta di mare)
* op. 8 č. 6 C-Dur (Il Piacere)
* op. 8 č. 7 d-moll (Per Pisendel)
* op. 8 č. 8 g-moll (Il cimento dell'armonia e dell'inventione)
* op. 8 č. 9 d-moll (Il cimento dell'armonia e dell'inventione)
* op. 8 č. 10 B-Dur (La Caccia)
* op. 8 č. 11 D-Dur (Il cimento dell'armonia e dell'inventione)
* op. 8 č. 12 C-Dur (Il cimento dell'armonia e dell'inventione)

### Husľové koncerty op.9
* op. 9 č. 1  C-Dur 	

* op. 9 č. 2  A-Dur
* op. 9 č. 3  g-moll 	
* op. 9 č. 4  E-Dur 	
* op. 9 č. 5  a-moll 	
* op. 9 č. 6  A-Dur 	
* op. 9 č. 7  B-Dur 	
* op. 9 č. 8  d-moll 	
* op. 9 č. 9  B-Dur 	
* op. 9 č. 10 G-Dur 	
* op. 9 č. 11 c-moll 	
* op. 9 č. 12  h-moll

### Husľové koncerty op.11
* op. 11 č. 1  D-Dur 	
* op. 11 č. 2  e-moll (Il Favorito) 	
* op. 11 č. 3  A-mol 	
* op. 11 č. 4  G-Dur 	
* op. 11 č. 5  c-moll

### Husľové koncerty op.12
* op. 12 č. 1  g-moll 	
* op. 12 č. 2  d-moll
* op. 12 č. 4  C-Dur 	
* op. 12 č. 5  B-Dur 	
* op. 12 č. 6  B-Dur

### Sonáty pre husle, ako aj pre flautu alebo hoboj a Basso continuo op. 13
* op. 13 č. 1  C-Dur 	
* op. 13 č. 2  C-Dur 	
* op. 13 č. 3  G-Dur 	
* op. 13 č. 4  A-Dur 	 	
* op. 13 č. 5  C-Dur 	
* op. 13 č. 6  g-moll

## Cirkevná hudba
* Kyrie a 8, RV 587
* Gloria, RV 588
* Gloria, RV 589
* Gloria, RV 590 
* Credo, RV 591
* Credo, RV 592
* Domine ad adiuvandum me, RV 593
* Dixit Dominus, RV 594
* Dixit Dominus, RV 595
* Confetibor, tibi Domine, RV 596
* Beatus vir, RV 597
* Beatus vir, RV 598
* Beatus vir, RV 599 (lost)
* Laudate pueri Dominum, RV 600
* Laudate pueri Dominum, RV 601
* Laudate pueri Dominum, RV 602
* Laudate pueri Dominum, RV 603
* In exitu Israel, RV 604
* Credidi propter quod, RV 605
* Laudate Dominum, RV 606
* Laetatus sum, RV 607
* Nisi Dominus, RV 608
* Lauda Jerusalem, RV 609
* Magnificat, RV 610, RV 610a, a RV 611
* Stabat Mater, RV 621
* Te Deum, RV 622
* Canta in Prato, Ride in Monte, RV 623
* Longe Mala, Umbrae, Terrores, RV 629
* Introduzione al Dixit (RV 595) *Ascende Laeta*, RV 635
* Introduzione al Dixit (RV 594?) *Canta in Prato, Ride in Fonte*, RV 636
* Introduction for a Gloria *Cur sagittas*, RV 637
* Introduzione al Miserere *Filiae Maestae Jerusalem*, RV 638
* Introduzione al Gloria (RV 588) *Jubilate o amoeni chori*, RV 639
* Introduzione al Gloria (RV 589) *Longe Mala, Umbrae, Terrores*, RV 640
* Introduzione al Miserere *Non in pratis*, RV 641
* Introduzione al Gloria (RV 589) *Ostro Picta*, RV 642
* Oratorio *Juditha triumphans*, RV 644
* Confetibor, tibi domine, RV 790
* Beatus Vir, RV 795
* Nisi Dominus, RV 803
* Dixit Dominus, RV 807

## Opery
* Ottone in villa (1713)
* Orlando finto pazzo (1714)
* Arsilda regina di Ponto (1715)
* L'incoronazione di Dario (1716)
* Scanderbeg (1718)
* Il Teuzzone (1719)
* Tito Manlio (1719)
* La verità in cimento (1720)
* Ercole sul Termodonte (1723)
* Il Giustino (1724)
* Dorilla in Tempe (1726)
* Farnace (1727)
* Orlando furioso (1727)
* Rosilena ed Oronta (1728)
* La fida ninfa (1732)
* Motezuma (1733)
* L'Olimpiade (1734)
* Bajazet (opera)|Bajazet (Tamerlano) (1735)
* Griselda (Vivaldi)|Griselda (1735)
* Catone in Utica (1737)
* Rosmira (1738)

## Literatúra
* 

## Iné projekty

## Externé odkazy
* [Vivaldiho "štyri ročné obdobia",hrá Julia Fischerová [YouTube]-Video]
* Zoznam diela
* Vivaldiho hrá Barocco sempre giovane 

Kategória:Talianski hudobní skladatelia
Kategória:Talianski rímskokatolícki kňazi
Kategória:Talianski huslisti
Kategória:Talianski hudobní pedagógovia
Kategória:Barokoví hudobní skladatelia
Kategória:Osobnosti z Benátok